**Tisztelt Budavári Lakos!**

A 2024. évben kiadott lakossági várakozási hozzájárulásának érvényessége 2025. január 31-én lejár, ezért az alábbiakban szeretnénk tájékoztatni a 2025. évi engedélyek kiváltásával kapcsolatos tudnivalókról és a változásokról.

A Fővárosi Közgyűlés 2024 novemberében több ponton módosította a parkolási szabályokat, amelyek 2025. január 1-től változásokat hoznak Budavár parkolási rendszerében is.

A döntések nyomán az I. kerületi parkolás szabályozását át kellett alakítanunk és a fővárosi szabályozással összhangba hozni.

**Változások 2025. január 1-től:**

**I. Kedvezményes 2025. évi lakossági várakozási engedély első gépjárműre**

* A parkolási hozzájárulások kiadásáért fizetendő költségtérítési díj egységesen 5.000 Ft lesz évente.
* Az I. kerületben állandó lakcímmel rendelkezők számára az első gépjármű után továbbra is 100%-os kedvezményt biztosít az Önkormányzat, a hozzájárulásért csak az 5.000 Ft-os költségtérítési díj fizetendő.
* A 2025. évre kiadott lakossági várakozási engedély 2026. január 31-éig érvényes.

**II. Lakossági várakozási engedély második gépjárműre**

Második gépjármű esetén környezetvédelmi kategóriánként változó kedvezmények és költségek érvényesülnek.

Az alábbi táblázat az éves költségeket tartalmazza, évközbeni igénylés esetén pedig a várakozási díj időarányosan módosul.

|  |  |
| --- | --- |
|  | **Második gépjármű várakozási díja állandó lakóhely esetén** |
| **Besorolás** | **Budai Vár védett övezetben állandó lakóhellyel rendelkezőknek** | **3011, 3016 zónákban állandó lakóhellyel rendelkezőknek****(Viziváros, Várszoknya, Attila út, Krisztina krt.)** | **3012, 3017 zónákban állandó lakóhellyel rendelkezőknek** **(Naphegy, Tabán, Gellérthegy)** |
| EURO 2 vagy alatta | 5000 Ft költségtérítési díj + 225 000 Ft  | 5000 Ft költségtérítési díj + 150 000 Ft  | 5000 Ft költségtérítési díj + 112 500 Ft |
| EURO 3 | 5000 Ft költségtérítési díj + 157 500 Ft  | 5000 Ft költségtérítési díj+ 105 000 Ft | 5000 Ft költségtérítési díj+ 78 750 Ft |
| EURO 4 | 5000 Ft költségtérítési díj + 112 500 Ft  | 5000 Ft költségtérítési díj + 75 000 Ft | 5000 Ft költségtérítési díj+ 56 250 Ft |
| Hibrid vagy EURO 5 és felette | 5000 Ft költségtérítési díj + 67 500 Ft  | 5000 Ft költségtérítési díj + 60 000 Ft | 5000 Ft költségtérítési díj+ 45 000 Ft |
| Elektromos, zéró emissziós | 5000 Ft költségtérítési díj+ 29 250 Ft  | 5000 Ft költségtérítési díj + 30 000 Ft  | 5000 Ft költségtérítési díj+ 22 500 Ft |

**III. Méltányossági hozzájárulások megszűnése**

A Budapest I. kerület Budavári Önkormányzat Képviselő-testületének az I. kerület közterületein a járművel várakozás díjának és a várakozási hozzájárulás kiadásának szabályozásáról szóló 24/2011 (X.28.) önkormányzati rendelete korábban nem jogszerűen, a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Fővárosi Közgyűlés rendeletével ellentétesen határozta meg a kerületi várakozási hozzájárulásokkal kapcsolatos szabályokat, ezért szükségessé vált az önkormányzati rendelet felülvizsgálata.

Az önkormányzati rendelet eddigi szabályozása szerinti méltányossági engedélyek kiadására nem nyílik lehetőség.

A lakossági várakozási- vagy a Budai Vár védett övezetbe érvényes behajtási-várakozási hozzájárulások kiváltására a várakozási övezet területén állandó lakcímmel rendelkező lakosok a gépjármű forgalmi engedélyében rögzített üzembentartóként vagy üzembentartó hiányában tulajdonosként, továbbá a munkáltatótól kizárólagos használatra kapott gépjármű kizárólagos használójaként jogosultak.

**IV. Várakozási tárcsa a szülők számára, a nevelési-oktatási intézmények megközelítése és a várakozás megkönnyítése érdekében**

* A Budapest I. kerületi várakozási övezet területén (kivéve a Budai Vár övezete) működő bölcsődébe, óvodába, napközi otthonba, családi napközibe, vagy általános iskola 1 – 4. évfolyamára járó gyermek szülői felügyeletet gyakorló szülőjének vagy más törvényes képviselőjének (a továbbiakban együtt: szülő) kérelemre várakozási tárcsa adható, a szülő által megjelölt gépjárműre.
* A várakozási tárcsa az intézménylátogatási igazolásban megjelölt bölcsőde, óvoda, családi napközi, napközi otthon címe szerinti utcaszakaszon 8 - 9 óra és 15 - 17 óra között legfeljebb 20 perc díjfizetés nélküli várakozásra jogosít, abban az esetben, ha a várakozás megkezdésének időpontja a tárcsán beállításra kerül.
* A várakozási tárcsa a kiadás napjától a nevelési év, illetve a tanítási év utolsó napjáig érvényes.

**V. Tájékoztatás a Budai Vár védett övezetébe behajtani szándékozó szülők számára**

* A Budai Vár védett övezetbe behajtó szülők, akik az ott található intézményekbe viszik gyermekeiket, legfeljebb 30 perces behajtási-várakozási hozzájárulást igényelhetnek, mely napi két alkalommal vehető igénybe a nevelési év ideje alatt tanítási és nevelési napokon.
* Budai Vár védett övezetébe történő szülői behajtási-várakozási hozzájárulás háztartásonként legfeljebb 2 db gépjárműre adható ki

**Ügyfélszolgálati információk**

**A 2024. évi lakossági várakozási hozzájárulás érvényessége, a 2025. évi engedély kiváltása**

A 2024. évi várakozási hozzájárulások a kiadás napjától 2025. január 31-ig érvényesek.

A kérelmek személyes beadása 2025. január 2-től lehetséges, míg az online igénylésre 2025. január 13-tól nyílik lehetőség az ugyfelablak.budavar.hu oldalon.

A várakozási hozzájárulás kiadásának feltételeiről részletesen tájékozódhatnak [www.budavar.hu/parkolas](http://www.budavar.hu/parkolas) oldalon.

**A 2025. évi engedélyek igénylésével kapcsolatos tudnivalók**

***Elektronikus igénylés***

Honlapunkon (ugyfelablak.budavar.hu oldalon) elektronikusan igényelhető a lakossági várakozási hozzájárulás – a lakos tulajdonában vagy üzemeltetésben lévő gépjárműre vagy a munkáltatótól kizárólagos használatba kapott gépjárműre - az adott lakcímen, az első gépjárműre. Elfogadott kérelem esetén a várakozási hozzájárulását elektronikus úton juttatjuk el Önhöz.

***Ügyfélszolgálati irodánkban történő igénylés***

A várakozási hozzájárulás a szükséges dokumentumok bemutatása, valamint a várakozási díj, vagy költségtérítés pénztárunkban bankkártyával történő megfizetése mellett ügyfélszolgálati irodánkban is igényelhető nyitvatartási időben:

Hétfő: 08:00 - 18:00

Kedd: 08:00 - 16:00

Szerda: 08:00 - 16:30

Csütörtök: 08:00 - 16:00

Péntek: 08:00 - 13:30

**ÜGYFÉLSZOLGÁLATI IRODA ELÉRHETŐSÉGEI**

Email: ugyfelszolgalat@budavar.hu

Telefon: 06 1 458 3030, 06 1 458 3025, 06 1 225 7276

Cím: 1014 Budapest, Kapisztrán tér 1., 1012 Budapest, Attila út 65.

Levelezési cím: 1276 Budapest, Pf. 1198

Üdvözlettel:

Budavári Önkormányzat